La Llei 3/1998, de 27 de febrer, de la intervenció integral de l'administració ambiental, instaura a Catalunya un nou model d'intervenció administrativa de les activitats amb incidència ambiental.
Un dels principis que enuncia el preàmbul de la Llei 3/1998, és el de la modernització de les eines de gestió, per tal d'agilitar al màxim els procediments administratius als quals resten sotmeses les activitats.
En aquest sentit, la Llei 3/1998 i el seu Reglament general de desplegament, aprovat pel Decret 136/1999, de 18 de maig, estableixen que les relacions entre els ciutadans i els òrgans competents de l'Administració es poden dur a terme mitjançant tècniques informàtiques i telemàtiques, i assenyala que el projecte bàsic i la documentació que sigui preceptiva en determinats aspectes que acompanyen la sol·licitud d'autorització ambiental o la sol·licitud de llicència ambiental s'han de presentar en el format i suport informàtic que fixi el Departament de Medi Ambient i Habitatge, amb la participació dels altres òrgans de l'Administració que intervenen en el procediment d'avaluació i resolució.
D'acord amb tot això i en ús de les facultats que confereixen la disposició final 3 de l'esmentada Llei 3/1998, de 27 de febrer, i l'article 59 del Decret 136/1999, de 18 de maig,
Documentació que acompanya la sol·licitud
En el tràmit de sol·licitud d'autorització ambiental de les activitats de l'annex I o de sol·licitud de llicència ambiental per a activitats de l'annex II.1 de la Llei 3/1998, de 27 de febrer, de la intervenció integral de l'Administració ambiental, a més de la documentació en suport paper que estableixen els articles 26 i 40, respectivament, del Decret 136/1999, de 18 de maig, pel qual s'aprova el Reglament general de desplegament de la Llei 3/1998, de 27 de febrer, de la intervenció integral de l'Administració ambiental, i s'adapten els seus annexos, cal presentar la documentació següent:
1.1 Documentació a presentar en suport informàtic.
a) Un document de resum del projecte bàsic que, atenent les diferents tipologies d'activitat, ha de contenir les determinacions i especificacions suficients en relació amb les que fixen els articles 60 al 66 del Decret 136/1999, de 18 de maig.
b) El text del projecte bàsic que inclou, si s'escau, l'estudi d'impacte ambiental amb la documentació ambiental que sigui preceptiva.
c) La documentació que sigui preceptiva en matèria de prevenció d'incendis, accidents greus i protecció de la salut.
d) La informació gràfica que formi part del projecte bàsic i l'estudi d'impacte ambiental, si s'escau, amb la documentació que sigui preceptiva.
1.2 Documentació a presentar en suport paper.
Tres còpies impreses del document de resum del projecte bàsic, signades pel mateix tècnic o tècnica competent que signi el projecte bàsic i visades pel col·legi professional corresponent.
1.3 La presentació en suport informàtic de la documentació a què fa referència l'apartat 1 d'aquest article no exclou la presentació de la documentació que requereixen els articles 26 i 40 del Decret 136/1999, de 18 de maig, davant els ajuntaments corresponents en els termes que preveu aquesta disposició.
Coincidència de la informació aportada
2.1 El titular o representant de l'activitat que sol·licita l'autorització o llicència ambiental integrada, i que signa la sol·licitud, garanteix la coincidència del contingut de la informació presentada en suport paper i en suport informàtic.
2.2 En cas de possibles discrepàncies entre la informació continguda en el projecte bàsic, l'estudi d'impacte ambiental o la resta de la documentació presentada en suport paper, amb la mateixa informació presentada en suport informàtic, preval aquesta darrera.
2.3 Així mateix, el/la titular de l'activitat o el seu/la seva representant, conjuntament amb el tècnic o tècnica que signi el projecte bàsic, ha de garantir la coincidència del contingut de la informació tècnica tramesa en suport informàtic amb la que figura en suport paper, mitjançant la declaració expressa que s'adjunta a la sol·licitud d'autorització ambiental o de llicència ambiental d'activitats de l'annex II.1 de la Llei 3/1998.
Format informàtic de la documentació a presentar
3.1 Format del document de resum del projecte bàsic.
Per a la realització del document de resum del projecte bàsic, el tècnic o tècnica responsable ha d'utilitzar l'eina d'ajut disponible a l'adreça electrònica, d'acord amb els requeriments que especifica la mateixa pàgina d'Internet, emplenant l'estructura dels camps d'aquesta aplicació informàtica.
3.2 Format dels documents de text.
La informació referent al text del projecte bàsic, l'estudi d'impacte ambiental, si s'escau, i la resta de documentació ambiental i en matèria de prevenció d'incendis que siguin preceptives, s'han de presentar en format PDF.
3.3 Format de la informació gràfica.
La informació gràfica que formi part del projecte bàsic, de l'estudi d'impacte ambiental, si s'escau, i de la resta de documentació que sigui preceptiva, s'ha de presentar en un dels formats informàtics següents: format Autodesk (ext.
4.1 La documentació que acompanya la sol·licitud d'autorització o de llicència ambiental a què fa referència l'article 1 d'aquesta Ordre, s'ha de presentar a l'ajuntament on es pretengui implantar l'activitat, d'acord amb el que estableix la normativa de règim jurídic de les administracions públiques i del procediment administratiu comú.
4.2 La documentació en suport informàtic cal presentar-la per duplicat, en un disc compacte de 700 megues (no regravables).
Presentació de la documentació complementària
En cas que, durant la tramitació de les sol·licituds d'autorització ambiental o de llicència ambiental de les activitats de l'annex II.1 de la Llei 3/1998, sigui necessari la presentació de documentació complementària relativa al projecte bàsic i a la resta de documentació preceptiva que acompanya la sol·licitud, el/la titular o representant de l'activitat ha de presentar, al registre general de l'ajuntament on es pretengui implantar o modificar l'activitat, la documentació pertinent, en suport informàtic i en suport paper, tal com indiquen els articles 1, 3 i 4 d'aquesta Ordre.
Aquesta Ordre entra en vigor l'1 de gener de 2007.
Barcelona, 18 d'octubre de 2006